open-index/open-wikipedia-markdown huggingface dataset:
Svend Auken

**Svend Gunnarsen Auken** (1943–2009) var en dansk politiker som representerte Socialdemokratiet. Han var medlem av Folketinget fra 1971, og partileder for Socialdemokraterne 1987&ndash;1992. Siden 2001 var Auken medlem av Folketingets presidium.

Auken hadde studieopphold ved Washington State University, USA 1961-1962 og ved Institut d'Etudes Politiques, Paris 1965&ndash;1966. Han tok eksamen i statsvitenskap i 1969, og ble straks ansatt som amanuensis ved *Institut for Statskundskab* ved Aarhus Universitet. 

Fra 1975 var han medlem av Danmarks Nationalbanks representantskap, fra 1983 også av styret. Han ble i 1975 formann for Folketingets arbeidsmarkedskomite og nestleder i Socialdemokratiets folketingsgruppe. I 1977 ble han leder for Folketingets utvalg for fysisk planlegging.

Han ble nestformann i partiet i 1985 og to år senere overtok han som partiformann etter Anker Jørgensen, et verv Auken hadde inntil Poul Nyrup Rasmussen ble partileder i 1992. Auken har også ledet flere komiteer i den nordiske sosialdemokratiske samarbeidskomiteen SAMAK. Han var visepresident i Den sosialistiske internasjonale (SI) i årene 1988-92, og leder for de europeiske sosialdemokraters miljøutvalg fra 1994. 

Fra 25. januar 1993 til 27. november 2001 var Auken dansk miljøvernminister under regjeringen til Poul Nyrup Rasmussen. I denne posisjonen ledet han også FN-konferansen *Miljø for Europa* i Århus i 1998. 

Hans søster er Margrete Auken.

## Bibliografi
* *Forsvaret til debat*, 1970, 
* *Økonomisk politik – Politisk økonomi*, 1972, 
* *LO – magt eller afmagt*, 1972, 
* *EF – hvad nu*, 1973, 
* *Marxisme* (Danmarks Radio), 1975, 
* *Midt i strømmen*, 1982, samt OECD-rapport om fransk ungdomsarbejdsløshed, Paris, 1984. 
* *Vilje til forandring*, 1988, 
* Socialdemokratiets prinsipprogram *Det ny århundrede*, 1991
* *Europa – en chance for miljøet*, 1994, 
* *Et godt miljø giver gode arbejdspladser. Miljø, beskæftigelse og velfærd: en socialistisk vision*, 1995. 
* Debattboken *Den demokratiske udfordring*, 1995.

## Referanser


## Eksterne lenker
* 
* 
*
Etterstadkroken (Oslo)

**Etterstadkroken** er ei gate på Etterstad i Oslo. Gata forbinder Etterstadsletta med Brynseng stasjon. Navnet ble vedtatt i 1968. I nr. 5-7 ligger åtte boligblokker med til sammen 360 leiligheter, bygd i 2001/2002. I nr. 9 sto de prisbelønte produksjonslokalene til Norsk Elektrisk Kabelfabrik A/S (Sundts premie 1953-55), arkitekt Guttorm Bruskeland. Bygget hadde et bølgeforma tak over en søylefri produksjonshall, og i Oslo bys historie (bind 5) brukes det som eksempel på *Gaffeltruckens landskap*. Den gamle kabelfabrikken ble revet i 2006 for å gi plass til et nytt nærings- og boligområde. Byggeplanen ble ikke gjennomført. En ny barneskole, Brynseng skole, ble bygget i stedet. Skolen stod ferdig i 2017.

## Litteratur
* 

## Eksterne lenker
* 
* Blokkene i Etterstadkroken
Fylkesvei 635 (andre betydninger)

I Norge finnes **fylkesvei 635** i de følgende fylkene:

*Fylkesvei 635 (Nordland)
*Fylkesvei 635 (Rogaland)
Fylkesvei 616 (andre betydninger)

I Norge finnes **fylkesvei 616** i de følgende fylkene:

*Fylkesvei 616 (Akershus)
*Fylkesvei 616 (Nordland)
*Fylkesvei 616 (Rogaland)
*Sogn og Fjordane (primær fylkesvei)
Abraham Dreyer

**Abraham Dreyer** (født 1671 i Trondheim, død 1736 i Trondheim) var en dansk-norsk embetsmann, som i det meste av sin embetstid var lagmann i hjembyen.

Han var sønn av sin forgjenger som lagmann, Peder Carstensen Dreyer, og  den nederlandske Anna Catharina Stricht von Hoffmerset. Han tiltrådte som lagmann i 1703, og satt i embetet til sin død. Han ble justisråd i 1711 og etatsråd i 1731. 

Ved siden av dommerembetet hadde Dreyer en karriere i bergforvaltningen. Han var overbergamtsforvalter nordenfjells før han ble lagmann, og ble bergråd i 1721.

Han var også en betydelig eiendomsinvestor i Trondheim og omegnen. Han eide Austråttborgen (uten å bo der), og var medeier i Kvikne kobberverk og Røros kobberverk. 

## Referanser


## Eksterne lenker
* adressa.no: ''Lagmann Dreyers gate''
PK & DanseFolket

**PK & DanseFolket** er et norsk danseband fra Møre og Romsdal startet i 2001 av vokalist Per Kristian «PK» Støbakk. Støbakk hadde erfaring som vokalist fra dansebandet Vikings mellom 1978 og 1982 og ønsket å starte et nytt danseband. Allerede før han hadde et band klart inngikk han samarbeid med Audun Tylden i plateselskap Tylden & Co. som lovet ham platekontrakt dersom han klarte å sette sammen et bra danseband i løpet av et år. Prosessen med å sette sammen bandet ble filmet og senere vist som en fire episoders dokumentar på TV 2.
 
Bandet har gitt ut elleve album, og blitt nominert til Spellemannprisen i klassen danseorkester for *[[Heng deg på]]*, *[[Bam bam bam]]*, *[[Slik ho er]]* og *Full Truck 2*.
__NOTOC__
## Medlemmer
* Per Kristian «PK» Støbakk: vokal
*Geir Ove Åsheim: trommer og vokal
*Sture Bergmann: Gitar
*Bjørn Schandy: keyboard

### Tidligere medlemmer
* Trond Ihle: keyboards
* Svein Løvold: gitar 
* Arild Kvenseth: steelgitar
* Lars Reidar Lillestøl: bass
* Alf Sagen: trommer
* Pål Amdam: trommer
*Bjørn Atle Solbakk: Keyboards
*Finn Albertsen: Rytmegitar
*Simon Skotheimsvik: Lead gitar
*Slavey Stoyanov: keyboard
*Roger Tverfjell: keyboard
*Kjell Inge Åsheim: bass
*Erik Torset: gitar
*Tore Nerhus: bass



## Diskografi
* *[[Kom nærmere...]]* (Tylden & Co., 2002)
* *[[I kjempeslag]]* (Tylden & Co., 2004)
* *[[Livet lar skjebna få rå]]* (Tylden & Co., 2005)
* *[[Heng deg på]]* (Tylden & Co., 2006)
* *[[Bam bam bam]]* (Tylden & Co., 2007)
* *[[20 Beste (PK & DanseFolket-album)|20 Beste]]* (Tylden & Co., 2008)
* *[[En god venn]]* (Tylden & Co., 2009)
* *[[I Løvens Tegn]] (Tylden & Co., 2010)
* *Full Truck – en ode til landeveiens riddere* (Tylden & Co., 2011)
* *Slik ho er* (Tylden & Co., 2012)
* *Full Truck 2'' (Tylden & Co., 2014)

## Eksterne lenker
* Biografi fra Norsk pop- og rockleksikon
* Hjemmeside
Sjællands Odde

**Sjællands Odde** er en landtunge på nordvestre Sjælland i Danmark. Den strekker seg fra kirkestedet Højby vestover ut i Kattegat, og ender i en spiss som kalles *Gniben*. Oddens bredde er maksimalt 1 km, lengden er 20 km. Riksvei 21 strekker seg helt til Gniben.

Ytterst på odden har artilleriet en skole, og området stenges til tider av for skyteøvelser. Det er ellers mulig å gå langs en tursti rundt odden. Ved stien finner man flere minnesmerker etter Kattegatsvømmingene, som var populære i første halvdel av 1900-tallet. Man svømte da den krevende strekningen fra Jylland til Sjælland. 

Utenfor odden ligger Sjællands rev, som nå er merket med et fyr. En rekke fartøy har gjennom århundrene gått på dette revet. 

I 1808 ble slaget ved Sjællands Odde utkjempet rett utenfor odden. Danmark-Norge mistet i slaget sitt siste gjenværende linjeskip, «Prinds Christian Frederik». Peter Willemoes, en av heltene fra slaget på Københavns red, falt i slaget og er gravlagt sammen med andre offiserer og mannskap ved Odden kirke. 

Siden 1966 har det vært fergeforbindelse til Ebeltoft i dagens Syddjurs kommune, og fra 1999 er det fergeforbindelse til Århus. Begge strekningene trafikkeres av raske katamaraner.
Fossum-Aarum Quartet

**Fossum-Aarum Quartet**, også kalt **FAQ**, er en norsk jazzkvartett stiftet i 2004.

Kvartetten består av brødrene Håvard (saksofon) og Jens Fossum (kontrabass), Anders Aarum (piano) og Jarle Vespestad (trommer) – alle godt etablerte musikere på hver sin kant. Trommeslager Hermund Nygård har deltatt på enkelte konserter.

I 2007 ga de ut albumet *F.A.Q.* på Schmell, og ble for den nominert til Spellemannprisen 2007 i klassen jazz. Plata markerte brødrene Fossums debut som bandledere.

Stilmessig står de for akustisk, melodiøs jazz med elementer fra moderne amerikansk jazz og nordisk melankoli. De har uttalt at de ikke ønsker å binde seg til en sjanger men at det melodiøse og tidløse er førende.

## Medlemmer

* Håvard Fossum – saksofon, fløyte
* Jens Fossum – kontrabass
* Anders Aarum – piano, tangenter
* Jarle Vespestad – trommer (2007)
* Hermund Nygård – trommer (2015)

## Diskografi

* 2007: *F.A.Q. Frequently Asked Questions* (Schmell!)

## Referanser
Sylinderknøttsnegl

**Sylinderknøttsnegl** eller **sylindersnegl**, (*Truncatellina cylindrica*)  er et bløtdyr og tilhører de landlevende lungesneglene. Den har et sylindrisk høyredreid skall, som er 0,9&nbsp;millimeter bredt og 2&nbsp;mm høyt. Skalloverflaten er matt og har tydelige ribber. Fargen er blekt gyllenbrun. 

Den er i Norge bare funnet på bergskrentene ved Akershus festning og på Malmøya.

Sylinderknøttsneglen er sannsynligvis Norges mest truede landsnegleart. Funnet på Malmøya er fra 1800-tallet, men det er et nyere funn fra Akershus festning i 2006. I januar 2008 ble den bedt fredet av stiftelsen BioFokus.

## Referanser




## Kilder
* Dagbladet 7. januar 2008 side 56
* Aftenposten 7. januar 2008 side 3

## Eksterne lenker
*
Canadas Grand Prix

**Canadas Grand Prix** (fransk: *Grand Prix du Canada*) er et Formel 1-løp som for første gang ble avholdt i . Debutløpet i Canada ble kjørt ble arrangert på Mosport Park utenfor Bowmanville, Ontario, nå kjent som Canadian Tire Motorsport park, som også arrangerte løpet i Canada syv ganger til (1967, 1969, 1971-1974, 1967-1977), løpet har også blitt arrangert to ganger på Circuit Mont-Tremblant, utenfor Montréal, Québec (1968 og 1970). I dag kjøres det på Circuit Gilles Villeneuve i Montréal, Québec (1978 - 1986, 1988 - 2008, 2010 - 2019, 2022 - d.d.).

17. juni 2025 ble det annonsert at Canadas Grand Prix skal arrangeres på Circuit Gilles Villeneuve til (og med) tidligst 2035

## Vinnere av Canadas Grand Prix

## Første-gangs-vinnere
Canadas Grand Prix har vært vertskap til følgende førere/ konstruktørers første seier: 

### Fører(e)

### Konstruktør(er)

## Tittelavgjørelser

Canadas Grand Prix har vært vertskap til følgende tittelavgjørelser: 

### Fører(e)

### Konstruktør(er)

## Referanser

## Eksterne lenker
*
Aktietrykkeriet

**Aktietrykkeriet** var et norsk trykkeri som drev fra 1884 til 2014.

Aktietrykkeriet ble grunnlagt i 1884 av Christian Holtermann Knudsen, den gang under navnet Arbeidernes Aktietrykkeri og ble etter hvert en del av avisen *Social Demokraten*, senere *Arbeiderbladet*, i dag *[[Dagsavisen]]*. Fra den spede begynnelse i Brogt. 17 i Oslo startet K.H.K. med sin kone som «påleggerske» med en hånddrevet presse. Knudsen var ivrig opptatt sosialdemokrat og dannet sammen med blant andre Carl Jeppesen en av landets første grafiske fagforeninger i 1872. Tross store økonomiske problemer utga han det første nummeret av bladet *Vort Arbeide* i mars 1885; en begivenhet som førte til dannelsen av Den social-demokratiske forening i Kristiania.

I 1983 kjøpte Terje André Hildeng selskapet av arbeiderbevegelsen med krav om at de ansatte eide ti prosent.

Trykkeriet holdt til i Fet kommune og omsatte i 2012 for 154 millioner kroner. Trykkeriet ble lagt ned i 2014.

## Referanser


## Kilder
* «Pionerene» utgitt av Aktietrykkeriets Fellesklubb i 1998, forfattet av Finn Gustavsen.

## Eksterne lenker
* Aktietrykkeriet
IOGT Junior

**IOGT Junior** var en norsk organisasjon for barn og ungdom mellom 6 og 14 år. Organisasjonen tilbød trygge miljøer der barn kunne utvikle seg, møte utfordringer, ta ansvar og ha gode opplevelser.

IOGT Junior ønsket å fremme en rusgiftfri livsstil, blant annet ved å gi barn et godt og trygt oppvekstmiljø der kjemisk rus er overflødig.
Det lokale arbeidet i Juniorforbundet foregikk i grupper som har ulike aktiviteter – teater, klubbvirksomhet eller friluftsliv. Medlemmene får tilbud om leirer, turer og kurs. Barna får lære om fremmede kulturer og hjelp til barn i andre land.

Sammen står de bak bistandsorganisasjonen FORUT og prosjektet Hvit Jul.

25. oktober 2008 vedtok IOGT Junior og DNTB at de skulle starte en forhandlingsprosess med sikte på sammenslåing ved landsmøtene på sommeren 2009.

Den 9. august ble junior- og barneorganisasjonen JUBA, som er navnet på den nye barneorganisasjonen, stiftet på landsmøtene til IOGT Junior og DNTB.

## Eksterne lenker
* IOGT Juniors hjemmeside
Adam Yahiye Gadahn

**Adam Yahiye Gadahn** (også kalt **Azzam amerikaneren**) (født 1. september 1978 i Oregon som Adam Pearlman, død 19. januar 2015 i Waziristan) var en Al-Qaidamedlem av amerikansk opphav. Han finnes også på FBIs terroristliste. https://web.archive.org/web/20040929123155/http://www.fbi.gov/terrorinfo/gadahn.htm

Gadahn har sendt ut en rekke videoer på vegne av Al-Qaida hvor han oppfordrer vestlige unge til å slutte seg til bevegelsen. Han konverterte til islam i 1996 og flyttet siden til Pakistan, hvor han giftet seg med en afghansk flyktning.

## Referanser


## Eksterne lenker
* Al-Qaida oppfordrer alle til å bli muslimer, ellers…
Joe Wright

**Joe Wright** (født 1972) er en engelsk filmregissør. Han er mest kjent for de to filmene han har regissert: *[[Stolthet og fordom (2005)|Stolthet og fordom]]* fra 2005 og *[[Om forlatelse]]* fra 2007. Tidligere har han regissert en del TV-serier, blant annet *[[Bob and Rose]]* og *[[Charles II: The Power and The Passion]]*. Sistnevnte vant en BAFTA-pris for beste dramaserie.

Wright vant også BAFTA-prisen for beste nykommer med *Stolthet og fordom*. Han er nominert til Golden Globe for beste regi med *Om forlatelse*. Filmen er nominert i sju kategorier til Golden Globe. *Om forlatelse* åpnet den 64. filmfestivalen i Venezia, og han ble den yngste regissøren som har åpnet festivalen noen gang.

I 2017 regisserte han dramafilmen *[[Darkest Hour]]*, som ble nominert til seks Oscar-priser.

## Referanser


## Eksterne lenker
*
Bite

**Bite** (eller bete) er en tverrbjelke av tre i en trekonstruksjon. Andre betegnelser er bete, samhald, bindar, krone, tverrline, tverrsyll, krokstokk, raustmor og sperrelunn. I faglitteraturen omtales tverrbjelken også som *undergurt*, av tysk *gurt* i betydningen bånd. I tømmerhus er biten en tverrbinding mellom øverste omgang av laftingen. Bite finnes også i gammeldagse tre-robåter. I grindverk er biten normalt en tverrforbindelse mellom toppen av stavene.

Om biter i robåter, se Band (i båt)

## Referanser
Tärendö

**Tärendö** (finsk: *Täräntö*, nordsamisk: *Deargget*) er et tettsted i Pajala kommune. Byen ble grunnlagt i 1615 av Per Persson Pekkari fra Övertorneå. Stedsnavnets opphav antas å være samisk og bety *knivspiss*. Store deler av filmen Populærmusikk fra Vittula er innspilt i Tärendö.

En kjent person fra Tärendö er juniorverdens-, verdens-, og olympisk mester i langrenn og vinner av Tour de Ski 2008, Charlotte Kalla, som konkurrerer for foreningen *IFK Tärendö*. 

## Eksterne lenker
Tärendös hjemmeside
Theodor Larsen

**Theodor Larsen** (født 1841 i Gjerdrum, død 16. mars 1892) var Norges siste skarpretter. Han var laborant ved Rikshospitalets patologiske avdeling, med skarpretting som ekstrajobb. Larsen utførte de fire siste henrettelsene etter den sivile straffelov i Norge, alle med øks.

## Privatliv
Han ble født i 1841 i Gjerdrum, død 1892. Larsen bodde i Rødfyllgade i Christiania. (Rødfyllgade lå der hvor Oslo City idag befinner seg).

## Yrkesliv
Larsen ble ansatt som Norges skarpretter etter at Samson Isberg sluttet i 1864.

## Se også
* Skarpretter
* Dødsstraff i Norge

## Referanser
Hellerud

**Hellerud** er et boligstrøk i Bydel Alna i Oslo. Det ligger mellom Tveita, Trasop og Haugerud, ikke langt unna Lutvann og Østmarka.

Stedet har navn etter Nordre Hellerud gård, og navnet kommer ganske sikkert av «helle» eller «flatt berg». Rud-endingen tyder på at det er en rydningsgård fra middelalderen, dvs. sannsynligvis fra 1400- eller 1500-tallet. Området ble utparsellert til boliger i stor stil i mellomkrigstiden, men det finnes også noe småhusbebyggelse fra helt først på 1900-tallet. Mesteparten av dagens bebyggelse på Hellerud består av småhusbebyggelse.

Hellerud gav navn til den administrative bydelen Hellerud, som eksisterte fra 1988 til 2003.

Hellerud stasjon på Østensjøbanen og Furusetbanen ligger mellom strøkene Bryn og Godlia, omtrent en kilometer sørvest for strøket den har tatt navn etter.

Hellerud videregående skole ligger på Tveita.

## Kjente personer fra Hellerud
*Stig Millehaugen
*Espen Bredesen

## Kilder
* Berger, Kjell: Nordre Hellerud – fra jordbruk til boliger, artikkel i *Ved postkassene* nr 2, 2009, medlemsblad for Hellerud historielag
* Tvedt, Knut Are (red.), Oslo byleksikon, Kunnskapsforlaget 2000

## Eksterne lenker
* Hellerud historielag
The Black Book

**The Black Book** (*Svarteboken*) var navnet som i etterkrigstidens Storbritannia ble gitt **Sonderfahndungsliste G.B.**, tysk for "Spesialettersøkningsliste for Storbritannia".

Det var et produkt av SS Einsatzgruppen og inneholdt navnene på tusenvis av personer i Storbritannia som skulle bli arrestert dersom Operasjon Sjøløve, invasjonen av De britiske øyer, lykkes. Den var utarbeidet av Walter Schellenberg. Mange av personene på listen var allerede døde, som tilfellet var med Sigmund Freud, eller hadde flyktet, som Paul Robeson. Av de 20 000 originale kopiene av denne boken, er bare to kjente eksemplarer igjen. Ett eksemplar finnes nå i Imperial War Museums.

Betydningsfulle personer på listen er:

* Robert Baden-Powell, Lord Baden-Powell – Grunnlegger og leder av Speiderbevegelsen – (Speiderbevegelsen ble ansett å være en 'spionorganisasjon' av nazistene);
* Eric Blair aka George Orwell – for anti-totalitære synspunkter
* Violet Bonham Carter – «tilhenger av omringningspolitikken»; 
* Vera Brittain – forfatter og pasifist
* John Buchan – for å være «jødisk sympatisør»;
* Neville Chamberlain – en ledende britisk politiker;
* Winston Churchill – for å være en prominent anti-nazistisk/statsminister;
* Noel Coward – muligens for å være underholder for de væpnede styrker, for å være homoseksuell eller for å arbeide for MI5;
* E.M. Forster – for å være homoseksuell;
* Sigmund Freud – for å være jødisk ;
* Paul Robeson – for å være kommunist
* George Bernard Shaw – for åpent å latterliggjøre nazistene
* H.G. Wells – for å være sosialist;
* J.B. Priestley – for populær kringkasting og fiksjon som var anti-nazistisk;
* Virginia Woolf – sannsynligvis for å være biseksuell, eller for politisk aktivitet i Bloomsburygruppen;

Listen inneholdt også navn på medlemmer av eksilregjeringer fra tyskokkuperte land som hadde søkt tilflukt i Storbritannia, og ansatte i disse regjeringenes tjeneste. Deriblant den norske regjeringen i eksil.

Ved siden av hvert navn var det et nummer for det «amt» (kontor) innen Reichssicherheitshauptamt («Hovedkontoret for rikssikkerhet») som personen skulle utleveres til. Churchill skulle plasseres i forvaring hos Amt VI (Utlandsk militær etterretning), men den store majoriteten av personene som var opplistet i svarte boken ville bli plassert i forvaring hos Amt IV (Gestapo).

Da hun fikk vite om boken skal Rebecca West ha sendt et telegram til Noel Coward som blant annet: «Min kjære – hvilke personer vi skulle blitt sett død sammen med».

## Se også
* Dr. Franz Six.

## Litteratur
* Schellenberg, Walter – *Invasion, 1940: The Nazi Invasion Plan for Britain* – benyttet utgave ved Imperial War Museum
IOD

International One Design **IOD** er den mest kjente av Bjarne Aas sine seilbåtkonstruksjoner. Den er en entypeversjon av en 6-meter. Bjarne Aas utviklet en standardisert måte å bygge disse båtene på som gjorde at alle delene i skroget kunne seriefremstilles og var identiske.
Hansaprisen

**Hansaprisen – verdt å vente på** ble innstiftet i 2005 av jazzfestivalen Nattjazz i Bergen i samarbeid med Hansa Borg Bryggerier. Prisen på 50&nbsp;000 kroner deles ut årlig under Nattjazz i Bergen og skal gå til en artist juryen mener har internasjonale kvaliteter, og potensial til suksess i utlandet. 

Følgende musikere er blitt tildelt Hansaprisen:
*Tord Gustavsen (2005)
*Kjetil Møster (2006)
*Helge Lien (2007)
Jakym Senkivskyj

**Jakym Senkivskyj** (1896–1941) var en gresk-katolsk prest fra Ukraina.

Han ble presteviet i 1921, og tok doktorgraden i teologi i Innsbruck. I 1923 trådte han inn i ordenen *Basilianerne av St. Josafat*. I 1939 ble han abbed i klosteret i Drohobytsj.

26. juni 1941 ble han arrestert av det kommunistiske regimet og 29. juni samme år ifølge vitnemål fra medfanger på bestialsk vis drept ved å bli kokt til døde i en stor gryte i fengselet i Drohobytsj.

Han ble, sammen med 24 andre ukrainere, erklært som martyr 24. april 2001. 27. juni samme år ble han og de 24 andre ukrainerne saligkåret av pave Johannes Paul II under hans besøk i Ukraina.

## Referanser
Syndikering

**Syndikering**, også kalt **syndikasjon**, er en publiseringsavtale og distribusjonsordning som gjør det mulig å utgi det samme materialet i flere forskjellige massemedier. Verbet *syndikere* vil si å selge for eksempel en artikkel eller liknende til flere aviser på en gang. Det kan også bety å la et syndikat av banker overta et lån.

Ordet *syndikering* er dannet av *syndikat*, som betyr «(økonomisk) sammenslutning» eller opprinnelig «sakfører», et begrep satt sammen av de greske ordene *syn*, «sammen», og *dike*, «rett».

## Syndikering i massemediene
Syndikering kan gjelde TV og radio, der enkeltstasjoner kan kjøpe programmer utenfor nettverket de er tilknyttet, aviser og tidsskrifter, som har lisensavtaler om å faste leveranser av nyhetsartikler, tegneserier og annet redaksjonelt stoff, og ulike nettsteder. I pressen kan det for eksempel være at en spaltist eller tegneserieskaper får sine bidrag på trykk i flere forskjellige aviser. Salg av syndikert materiale foretas av spesielle selskaper som kalles syndikater. King Features Syndicate, det største amerikanske syndikatet for tegneserier, syndikerer tegneserier, avisspalter og annet til tusener av aviser verden over.

Den amerikanske forfatteren og forleggeren Edward Stratemeyer (1862-1930) etablerte et syndikat som masseproduserte populære barnebokserier som Nancy Drew, Hardy-guttene og Bobsey-barna. Disse ble skrevet av ulike skyggeforfattere, men utgitt under et felles forfatterpsevdonym.

## Andre betydninger
* Syndikering av eiendom innebærer å hente egenkapital fra flere uavhengige investorer. Hver investor skyter kapital direkte inn i eiendomsprosjektet og får dermed direkte eierskap i eiendommen. 
* Syndikering av lån kan gjelde større lån der flere banker samarbeider om å overta og skaffe penger til et lån fra en lånetaker
* RSS (*Really Simple Syndication* «enkel syndikering») er en ordning der en nettleser henter nyheter fra internett fortløpende og automatisk

## Se også
* RSS (*Really Simple Syndication*), en ordning der en nettleser henter nyheter fra internett fortløpende og automatisk
* Syndikat, gruppe av bedrifter eller næringsaktører som handler i fellesskap
Atsinananas regnskoger

**Atsinananas regnskoger** er et verdensarvområde på Madagaskar, bestående av seks nasjonalparker: Marojejy nasjonalpark, Masoala nasjonalpark, Zahamena nasjonalpark, Ranomafana nasjonalpark, Andringitra nasjonalpark og Andohahela nasjonalpark. Alle parkene ligger på kjempeøyas østside, og utgjør tilsammen ca. 20% av øystatens gjenværende regnskogområder. Med unntak av Masoala ligger alle parkene i fjellområder.

Begrunnelsen for verdensarvstatus er at disse områdene er avgjørende for å opprettholde det unike biologiske mangfoldet på Madagaskar. 

## De enkelte parkene
**Marojejy nasjonalpark** ligger i et fjellområde nordøst på øya. Det ble først fredet i 1952, og ble nasjonalpark i 1998. Parken omfatter både regnskog og tundraaktige fjellområder. 

**Masoala nasjonalpark** ligger på Masoalahalvøya nordøst i landet, og er det største av øystatens verneområder. Det er opprettet i 1997, og omfatter 2 300 km² regnskog og 100 km² marine områder. Parken omfatter regnskog, kystskog, marskland og mangrove. I de marine områdene finnes korallrev. Skogene huser ti ulike lemurarter, blant annet *Varecia rubra* som er endemisk for halvøya.

**Zahamena nasjonalpark** ligger mot nordøst, og destår av to deler, adskilt av landsbyer. Landskapet består av bratte elvedaler. Zahamena gikk over til å bli nasjonalpark i august 1997
 
**Ranomafana nasjonalpark** ligger sørøst på Madagaskar. Den ble opprettet i 1991, for å bevare biologisk mangfold og redusere trykket av menneskelig aktivitet på området.

**Andohahela nasjonalpark** sørøst på øya dekker 760 km² av Anosyfjellene. Fjellene byr på en usedvanlig variasjon av biotoper, fra den regntunge østsiden til den tørre vestsiden. Dette ble en nasjonalpark i 1997 og vant prisen "The Best New Project Ecotouristic of the year" i 1999

**Andringitra nasjonalpark** i Fianarantsoaprovinsen ble etablert i 1999. Parken omfatter et dramatisk fjellandskap rundt toppen *Ivohibe*, 2 658 moh. Parken er et av øyas områder med høyest biologisk mangfold.

## Eksterne lenker
* 
* parcs-madagascar.com (fransk)
* marojejy.com
Nils Täpp

**Nils Bertil «Nisse» Täpp** (født 27. oktober 1917, død 23. oktober 2000) var en svensk langrennsløper som var aktiv på slutten av 1940-årene og begynnelsen av 1950-årene.

Han vant tre medaljer i internasjonale mesterskap med det svenske stafettlaget. Den beste individuelle plasseringen i mesterskap var en sjuendeplass på 18&nbsp;km under OL 1952 i Oslo. I 1946 ble han svensk mester på 15&nbsp;km, og i 1949 ble han svensk stafettmester (for Östersunds&nbsp;SK).

## Meritter
* OL 1948 i St. Moritz: Gull på stafetten
* OL 1952 i Oslo: Bronse på stafetten
* VM 1950 i Lake Placid: Gull på stafetten

## Eksterne lenker
*
Rovuma

**Rovuma** eller **Ruvuma**, er en grenseelv mellom Mosambik og Tanzania.

Rovuma har sin kilde nær Malawisjøen og renner ut i Det indiske hav like nord for odden Cabo Delgado i Mosambik (omkring lat: 10° 42' sør; long: 40° 38' øst). Elven er en av hovedelvene i Mosambik. Rovumaelven har følgende elver som slutter seg til den:

*På tanzaniansk side:
**Lukimva
**Muhuwesi
**Lumesule

*På mosambikisk side:
**Messinge
**Lucheringo
**Lussanhando
**Chiulezi
**Lugenda
Vereinigung der Opfer des Stalinismus

**Vereinigung der Opfer des Stalinismus** (VOS; *foreningen for stalinismens ofre*) er en tysk almennyttig organisasjon som representerer ofre for stalinistisk forfølgelse.

Organisasjonen ble grunnlagt 9. februar 1950 i Vest-Berlin av tidligere konsentrasjonsleirfanger, tidligere krigsfanger og tidligere politiske fanger som hadde flyktet til Vest-Tyskland.

Til organisasjonens viktigste mål hører bearbeidelse av historien og offentlighetsarbeid. VOS arbeider også for at ofrene for kommunistisk forfølgelse skal bli rehabilitert og få erstatning. Videre engasjerer organisasjonen seg i lovgivning knyttet til tidligere politiske fanger, og deltok i grunnleggelsen av den offentligrettslige, føderale Stiftung für ehemalige politische Häftlinge.

Organisasjonen flyttet til Bonn etter bygningen av Berlinmuren. I juli 1998 flyttet organisasjonen tilbake til Berlin.

Siden september 1988 har organisasjonen vært tilsluttet Union der Opferverbände kommunistischer Gewaltherrschaft.

VOS utgir månedlig tidsskriftet Freiheitsglocke.

Leder for VOS er Hugo Diederich.

## Eksterne lenker
* Vereinigung der Opfer des Stalinismus
Stiftung für ehemalige politische Häftlinge

**Stiftung für ehemalige politische Häftlinge** er en tysk føderal offentlig-rettslig stiftelse med sete i Bonn, som har i oppgave å støtte og rådgi tyske statsborgere og etniske tyskere som er ofre for politisk forfølgelse utenfor Forbundsrepublikken Tyskland, som definert i *Gesetz über Hilfsmaßnahmen für Personen, die aus politischen Gründen außerhalb der Bundesrepublik Deutschland in Gewahrsam genommen wurden* (Häftlingshilfegesetz, HHG).

Personer som opplevde politisk forfølgelse etter 8. mai 1945 i den sovjetiske okkupasjonssonen eller i den sovjetisk-okkuperte delen av Berlin, eller i områdene definert i Bundesvertriebenengesetz § 1, 1. avsnitt nr. 3, eller som er slektninger eller etterlatte etter disse, er berettiget til hjelp og støtte.

## Eksterne lenker
* Stiftung für ehemalige politische Häftlinge
Tosno

**Tosno** (russisk: То́сно) er en by i Leningrad oblast i Russland. Den ligger langs elva Tosna, 53 km sørøst for St. Petersburg. Byen hadde .

Både motorveien M10, som knytter sammen Moskva og St. Petersburg, og St. Petersburg–Moskva-jernbanen går gjennom byen, her knyttes det også til den baltiske jernbane, slik at gods og passasjerer fra sør ikke må helt inn til St. Petersburg.

## Historie
Landsbyen Tosno ble først nevnt i russiske krøniker i 1500. Dens utvikling på 1700- og 1800-tallet skyldtes hovedsakelig beliggenheten ved veien mellom de to russiske hovedstedene. Den ble stort sett ødelagt under andre verdenskrig, og senere gjenoppbygget. Bystatus ble innvilget i 1963.

## Referanser


## Eksterne lenker
*
Baldur Preiml

**Baldur Preiml** (1939–2025) var en østerriksk  skihopper og -trener.

Preiml ble østerriksk juniormester i 1959. Vinteren 1959/1960 ble han tatt ut på landslaget som yngstemann i troppen. I 1963 kunne han feire sin første store seier, da han vant rennet i St. Moritz. Han vant også hoppukerennet i Bischofshofen. Under OL 1964 i Innsbruck ble han nr. 13 i normalbakken og nr. 18 i storbakken. Baldur Preiml deltok i Polarsirkelkarusellen i slutten av mars 1963. Det var renn i Bodø, Sulitjelma og Fageråsbakken i Mo i Rana. Der tok han 4.-plassen sammenlagt. Deler av verdenseliten deltok.

I OL 1968 i Grenoble tok Baldur Preiml bronse i normalbakken, etter å ha ledet etter første omgang, da han satte ny bakkrekord. Kort tid etter la han opp som aktiv hopper. Etter karrieren fullførte han studier innen idrett og historie. 

I perioden 1970–1976 arbeidet han som lærer ved skigymnaset i Stams. Han underviste i historie, og trente hoppgruppen. Karl Schnabl var i det første kullet skihoppere på skigymnaset i Stams. De neste årene fulgte Anton Innauer og Alois Lipburger. 

Fra 1974 til 1980 utviklet Preiml det østerrikske hopplandslaget mot verdenstoppen, med moderne treningsmetoder og stor vekt på mental trening og riktig ernæring. Hubert Neuper og Armin Kogler var også med på den østerrikske hopprevolusjonen i 1970-årene og begynnelsen av 1980-årene.

I 1975 ble Østerrike over natten verdens fremste nasjon i skihopping. Willi Pürstl vant hoppuka sammenlagt foran Edi Federer. Karl Schnabl vant tre av fire renn, men dårlig hopping i Oberstdorf gjorde at han måtte nøye seg med tredjeplassen sammenlagt.

## Referanser


## Eksterne lenker
*
Alex Latotzky

**Alex Latotzky** (født 1948 i Bautzen) er en tysk forfatter, lærer og menneskerettighetsaktivist.

Latotzky ble født i den sovjetiske konsentrasjonsleiren «spesialleir nr. 4» i Bautzen. Åtte uker senere ble han og moren flyttet til konsentrasjonsleiren Sachsenhausen, hvor de var fanger i 2 år. Etterpå ble han tatt fra moren og sendt til et DDR-barnehjem. Først da han var 9 år gammel ble han gjenforent med moren, som etter å blitt sluppet fri i 1956 hadde flyktet til Vest-Berlin.

Latotzkys mor var Ursula Hoffmann, en ungjente som en dag kom hjem og fant moren sin voldtatt og drept av russiske soldater. Selv ble hun sendt 15 år i sovjetisk konsentrasjonsleir etter å ha anmeldt drapet. Faren var en ukrainer som senere ble sendt i GULag i Gorki.

Alex Latotzky har utgitt boken *Kindheit hinter Stacheldraht* («barndom bak piggtråd», 2000) om barn som vokste opp i konsentrasjonsleir.

Han er også engasjert i formidlingsarbeid, og viser ungdomsgrupper rundt på museer. Videre sitter han i styret i Bautzen-komitéen.

## Eksterne lenker
* http://alex.latotzky.de/Amystory.htm
Sosnovyj Bor

**Sosnovyj Bor** (russisk: Сосно́вый Бор) er en by i Leningrad oblast i Russland. Den ligger på sørsiden av Finskebukta, 80&nbsp;km vest for St. Petersburg. Byen hadde .

Byens navn betyr direkte oversatt «furuskog» på russisk. Den ble grunnlagt i 1958, som en bosetning for å betjene Leningrad kjernekraftverk, og fikk bystatus i 1973. Fra St. Petersburg kan man komme til Sosnovyj Bor med forstadstog fra Baltijskij-banegården.

Byen er ikke bare kjent som «atomby» (russisk: атомград &ndash; *atomgrad*), men også for sine forskningsinstitutter og bygningsindustri. Det er rundt fem hundre store og små bedrifter i virksomhet i byen, mange av dem teknologisk orienterte.

## Referanser


## Eksterne lenker
*
Tikhvin

**Tikhvin**  (russisk: Ти́хвин, finsk: *Tihvinä*) er en by i Leningrad oblast i Russland. Den ligger 200&nbsp;km øst for St. Petersburg. Byen hadde .

Byen er første gang nevnt i dokumenter i 1383. På 1400- og 1500-tallet var den et viktig, religiøst senter i Nordvest-Russland. Bystatus ble innvilget i 1773.

Tikhvin er kanskje mest kjent internasjonalt som fødestedet til komponisten Nikolaj Rimskij-Korsakov (1844–1908).

Under andre verdenskrig ble byen erobret i november 1941 av styrker fra den tyske armégruppe nord, men den måtte oppgis igjen etter en måned, ettersom de sovjetiske motangrepene var for sterke. Tikhvin markerte den lengste fremrykkingen til armégruppe nord under hele krigen.

## Referanser


## Eksterne lenker
*
Mosaikkøyenstikkere (overfamilie)

* storlibeller 
* Elvelibeller 
* Austropetaliidae
* Petaluridae
* Telephlebiidae

  

**Mosaikkøyenstikkere** (Aeshnoidea) er en delgruppe av øyenstikkere, (Odonata). Mosaikkøyenstikkere har som navnet sier et mosaikk lignende mønster på kroppen. Vanligvis i svarte, grønne og himmelblå farger. De regnes blant de mest primitive delgruppene blant insektene.  

Mosaikkøyenstikkere er de  «større» øyenstikkerne, vanligvis en god del større enn vannymfer.  De er langt større enn de aller fleste andre insekter.  Kroppen er mellom 50&nbsp;og&nbsp;100&nbsp;millimeter hos de fleste artene. Størrelsen varierer mellom de ulike artene. 

Mosaikkøyenstikkere har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). 

Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.

De er utbredt i hele verden unntatt i Antarktis og Arktis.  De fleste arter finnes i varmere strøk. 

## Systematisk inndeling

* ordenen **[[øyenstikkere]]**, (Odonata)  
** delgruppe øyenstikkere og libeller (Anisoptera)  
*** overfamilie **mosaikkøyenstikkere** (Aeshnoidea) 
**** familie storlibeller 
**** familie Elvelibeller 
**** familie Austropetaliidae – Australia og Sør-Amerika
**** familie Petaluridae – ikke i Europa
**** familie Telephlebiidae – bare i Australia

## Kilder
* Fauna Europa (2004) Fauna Europaea version 1.1,  www.faunaeur.org – utbredelsesdatabase for europeiske dyr. 
* Sahlén, Göran. 1996. *Sveriges Trollsländor.* Feltbiogerna. 165 sider. ISBN 91-85094-43-9 
* Anisoptera - http://www.taxonomy.nl 

## Eksterne lenker
* 
*  www.nhm.uio.no/norodo/  – Et norskspråklig nettsted om norske øyenstikkere.
Oziory

**Oziory** (russisk: Озёры) er en by i Moskva oblast i Russland. Den ligger på vestre bredd av elva Oka 157&nbsp;km sørøst for Moskva. Byen hadde .

Oziory ble først nevnt i 1578 som en landsby ved navn *Marvinskoje Ozerko* (russisk: Марвинское Озерко). Sent på 1700-tallet ble den omdøpt til *Ozerki* (russisk: Озерки). I 1851 fikk bosetningen sitt nåværende navn, Oziory. Den fikk bystatus i 1925.
Fleurety

**Fleurety** er et norsk avant-garde metal band som ble grunnlagt i 1991 av Svein Egil Hatlevik og Alexander Nordgaren. Medlemmene var på denne tiden i midten av tenårene. De albumdebuterte i 1995.

## Historie
Bandet ga ut sin første demo *Black Snow* i 1993. Et år senere fulgte singelen *A Darker Shade of Evil*, som ble gitt ut på det engelske plateselskapet Aesthetic Death Records. Begge disse utgivelsene var nokså sjangertro norsk black metal, men stakk seg likevel ut på grunn av vokalen, som var en slags skriking i svært høyt toneleie.

Det første albumet kom i 1995, under tittelen *[[Min Tid Skal Komme]]*. Plata ble gitt ut som et samarbeid mellom selskapene Aesthetic Death Records og Misanthropy Records. På denne utgivelsen hadde det musikalske uttrykket forandret seg til blanding av prog-rock, psykedelia og black metal med tendenser til atonale harmonier og innslag av folkrock. Denne utgivelsen var forøvrig den aller første plateinnspillingen med den etterhvert godt kjente sangeren Marian Aas Hansen. 

I 1999 ga Fleurety ut mini-albumet *Last-Minute Lies*, hvor de skulle bevege seg enda lenger bort fra sitt opphav som black metal-band. Denne utgivelsen ble gitt ut av det engelske selskapet Supernal Music.

Det var det samme selskapet som i 2000 ga ut bandets andre og hittil siste album *[[Department of Apocalyptic Affairs]]*. Her viste Fleurety seg fra en enda med eklektisk side, og blandet metal, jazz og elektronika. Albumet hadde også en lang liste gjestemusikere, blant annet Kristoffer Rygg og Tore Ylwizaker fra Ulver, Hellhammer og Maniac fra Mayhem, Carl-Michael Eide fra Aura Noir og Ved Buens Ende, Steinar Sverd Johnsen fra Arcturus og Heidi Gjermundsen Broch.

Etter dette gikk bandet inn i en dødperiode etter at Alexander Nordgaren flyttet til utlandet. En periode bodde han i England, for deretter å flytte til India. Han bor nå i Romania. Hatlevik fortsatte for sin del å gi ut musikk under navnet Zweizz, og ga ut sitt første album på egen hånd i 2007.

Debutalbumet *Min tid skal komme* ble gjenutgitt av engelske Candlelight Records i 2003 med singelen *A Darker Shade of Evil* og en annen låt som bonusmateriale.

Ifølge blog-meldinger på bandets MySpace-side er Fleurety nå iferd med å ferdigstille en ny singel, som kommer til å inneholde nyinnspillinger av gammelt materiale, blant annet låta "Descent into Darkness", fra bandets første demo *[[Black Snow]]* med Hellhammer og Necrobutcher fra Mayhem som gjestemusikere. Det meldes også at bandet har spilt inn nytt materiale.

## Diskografi
### Demo
* *Black Snow* &ndash; (1993)
* *Promo '95* &ndash; (1995)

### EP-er
* *[[A Darker Shade of Evil]]* &ndash; (1994)
* *Last-Minute Lies* &ndash; (1999)
* *Ingentes Atque Decorii Vexilliferi Apokalypsis* &ndash; (2009)
* *Evoco Bestias* &ndash; (2010)

### Studioalbum
* *[[Min Tid Skal Komme]]* &ndash; (1995)
* *[[Department of Apocalyptic Affairs]]* &ndash; (2000)
* *Min Tid Skal Komme (Gjenutgivelse)* &ndash; (2003)

## Medlemmer
*Svein Egil Hatlevik &ndash; Trommer, Vokal, Synth (Zweizz, Umoral, ex-Dødheimsgard)
*Alexander Nordgaren &ndash; Gitar, Bass, Vokal

## Eksterne lenker
*
Manduca wellingi

***Manduca wellingi*** er en sommerfugl som tilhører familien svermere (Sphingidae). Lite er kjent om denne nylig oppdagede arten. Den ligner på *[[Manduca pellenia]]*, men er markert mindre.

## Utseende
Den er en mellomstor svermer (vingespenn ca. 85&nbsp;mm), og er brun-brokete. **Hodet** og brystet er mørkebrune med lysbrune sider. **Bakkroppen** har en gråbrun midtstripe, på sidene svart med firkantede, gule flekker. **Forvingen** er rødlig brun, med et mørkt tverrbånd i den indre delen og et svartkantet, gulbrunt tverrbånd nær vingespissen. Utenfor dette er vingen brunlighvit. **Bakvingen** er mørkebrun med lysere ytterkant og to lyse tverrbånd. **Larven** ser ut til å være ukjent.

## Levevis
Lite eller ingenting ser ut til å være kjent om denne artens biologi.

## Utbredelse
Arten ble beskrevet fra provinsen Quintana Roo i Mexico i 1984. Den er siden også blitt funnet i Belize.

## Kilder
* Oehlke, W. Sphingidae of the Americas – ''Manduca wellingi''.
## Eksterne lenker
*
Agrius godarti

***Agrius godarti*** er en sommerfugl som tilhører familien svermere (Sphingidae).

## Utseende
En middelsstor, grå svermer (vingespenn ca. 80&nbsp;mm). **Brystet** er lysgrått med en svart, klokkeformet tegning og svarte sider, bakkroppen stripet i ulike sjatteringer av grått med små, svarte sideflekker. **Forvingen** er gråspraglete med en liten, hvit flekk omtrent midt i vingen. **Bakvingen** er blek med tre mørkebrune tverrbånd, ytterkanten er lyst gråbrun, ved roten lyst gulbrun.

## Utbredelse
*A. godarti* finnes i innlandet i den nordlige delen av Australia.

## Kilder

* Herbison-Evans, D. & Crossley, S. (2004) Sphingidae of Australia – *Agrius godarti* https://web.archive.org/web/20080110042336/http://www-staff.it.uts.edu.au/~don/larvae/sphi/godarti.html
## Eksterne lenker
*
Clenbuterol

**Clenbuterol** (norsk: **Klenbuterol**) er en legemiddelsubstans (virkestoff) som markedsføres med navn som Dilaterol, Spiropent og Ventipulmin, samt generisk som clenbuterol. Clenbuterol er et sympatomimetisk amin og brukes mot astma både i human- og veterinærmedisin (hester). Clenbuterol står på dopinglisten og har slankende effekt. *Dilaterol vet* markedsføres i Norge , mens Ventipulmin ikke har markedsføringstillatelse på det norske markedet. Clenbuterol brukes som astmamedisin på mennesker i noen europeiske land.

## Kjente bivirkninger
*Skjelvende hender, hodepine, nervøsitet, angst, uro, økt svetting, søvnløshet, dårligere søvnkvalitet, økt blodtrykk, kramper, kvalme, hjerteinfarkt, mindre appetitt, svimmelhet, dehydrering, palpitasjoner (hjertebank), brekninger, tørste, munntørrhet, økt kroppstemperatur, høy puls, psykose, arytmier, hjerterytmeforstyrrelser, panikkangst.

## Referanser


## Eksterne lenker
* Steroider.net: http://www.anabolandrogen.com/index.php?name=Content&pid=38
Boksitogorsk

**Boksitogorsk** (russisk: Бокситого́рск) er en by i Leningrad oblast i Russland. Den ligger ved elva Pjardomlja, ei sideelv til Sias, rundt 245&nbsp;km øst for St. Petersburg. Byen hadde .

Byggingen av bosetningen *Boksiti* ble påbegynt i 1929, med bakgrunn i utvinning av bauxittmalm i området. I 1935 fikk stedet status som bymessig bosetning, og ble samtidig omdøpt til sitt nåværende navn. Bystatus ble gitt i 1950.

## Referanser


## Eksterne lenker
*
Tsingy de Bemaraha naturreservat

**Tsingy de Bemaraha naturreservat** (gassisk: *Tsingin'ny Bemaraha*) på Madagaskars vestkyst er naturreservat siden 1927, et verdensarvområde siden 1990, og deler av området er siden 1997 nasjonalpark. Nasjonalparkdelen ligger i sør, og utgjør 666 km². Naturreservatet som utgjør den nordlige delen utgjør 853 km².  

Parkens geografi er slående, med steile canyoner, kalksteinsskoger og bratte klipper. Høyden varierer fra 150 til 700 moh, og parken ligger 60-80 km fra kysten. På grunn av størrelsen og det relativt lave trykket av menneskelig aktivitet, er dette uten sidestykke det viktigste naturfredningsområdet på vest-Madagaskar. Plante- og dyrelivet i parken er lite dokumentert, men omfatter flere typer lemurer. 

Begrunnelsen for verdensarvstatus var naturområder av usedvanlig karakter, og habitat for truede arter. 

## Eksterne lenker
* UNEP World Conservation Monitoring Centre: ''faktaark''
* Artikkel i National Geographic Magazine
Albert Anastasia

**Albert Anastasia** (født **Umberto Anastasio**) (født 26. september 1902 i Tropea i Calabria, død 25. oktober 1957 i New York), også kjent som **Mad Hatter** og **Lord High Executioner**, var en New York-leder for den italiensk-amerikanske mafiaen, husket for sin brutalitet og sin kontraktdrapsgjeng, også kjent som Murder, Inc.

## Referanser
Gotha G

**Gotha G** var en tysk bombeflytype fra første verdenskrig med tre omdeler:

*Gotha G.I
*Gotha G.II
*Gotha G.III
M44 (kjøpesenter)

**M44** er et kjøpesenter på Bryne i Time kommune. Kjøpesenteret ligger ved fylkesvei 44, derav navnet M44 (Møteplass ved fylkesvei 44). Kjøpesenteret ble åpnet 17. mars 2005 og inneholder over 70 butikker. Dette gjør det til det største kjøpesenteret sør for Sandnes på Jæren. Bak M44 står Coop Norge Eiendom AS og Coop Sørvest SA.

## Referanser
Novaja Ladoga

**Novaja Ladoga** (russisk: Но́вая Ла́дога) er en by i Leningrad oblast i Russland. Den ligger rundt 140&nbsp;km øst for St. Petersburg, der hvor elva Volkhov løper ut i Ladoga. Byen hadde .

St. Nikolas-klosteret stod fra 1400-tallet på stedet hvor dagens by ligger, men den nærliggende bosetningen (sloboda) ble lenge overskygget av den første russiske hovedstaden, Staraja Ladoga, som lå bare noen få kilometer lengre oppstrøms Volkhov-elva. I 1704 befestet Peter den store klosteret og ga ordre om at befolkningen i Staraja Ladoga skulle flyttes til landsbyen ved klosteret. Den nygrunnlagte byen vokste i betydning i forbindelse med byggingen av Ladogakanalen og Volga-Østersjøkanalen på 1700- og 1800-tallet.

## Referanser


## Eksterne lenker
* 
* Novaja Lagoda på Leningrad oblasts nettsted 
* Bilder fra byen
SS-Verfügungstruppe

**SS-Verfügungstruppe** (**Kampstøttestyrke**) (forkortet: **SS-VT**) var kampdivisjoner i Schutzstaffel, og hadde fått en opplæring i henhold til de krav som gjaldt i den regulære tyske hæren Wehrmacht. Disse enhetene var forløperen til det senere Waffen-SS.

## Historie
24. september 1934 ble det opprettet en militær gruppe innen Schutzstaffel, basert på en rekke nazistiske og ytterliggående paramilitære grupper, kjent som SS-Sonderkommandos og vaktstyrken ved hovedkontoret (SS-Stabswache). Den nye gruppen fikk opplæring og trening som tilfredsstilte de krav som ble stilt til infanteriet i Wehrmacht, og søkte slik å imøtekomme den skepsis mot dem som hadde vært i fagmilitære kretser. Enheten ble ikke inkorporert verken i det væpnede politiet eller satt under ordinær militær kommando, men sto til direkte disposisjon for *der Führer* i både krig og fred. Eksistensen av SS-Verfügungstruppe (kjent som SS-VT) ble offisielt kunngjort 16. mars 1935 og de øvet sammen med Hitlers personlige vaktstyrke Leibstandarte-SS Adolf Hitler.

Deler av SS-VT tjenestegjorde sammen med Wehrmacht under okkupasjonen av Østerrike, Sudetenland og Tsjekkoslovakia, deltok i felttoget i Polen i 1939 og felttoget i vest i 1940. Med utgangspunkt i SS-VT og de gruppene som inngikk i denne styrken, ble de ulike Waffen-SS enhetene opprettet gjennom hele andre verdenskrig, benevnelsen Waffen-SS ble ikke benyttet før Hitler gjorde dette i en tale i juli 1940.

Fram til krigen startet var SS delt inn i to hoveddeler: Allgemeine-SS (Det alminnelige SS) og Waffen-SS (Det væpnede SS).

Waffen-SS var delt inn i tre undergrupper
* Hitlers personlige vaktstyrke (tysk: *[[Leibstandarte SS Adolf Hitler]]*).
* Dødninghodeavdelingen(tysk: *[[SS-Totenkopfverbände|Totenkopfverbände]]*) som administrerte konsentrasjonsleirene. 
* Kampstøttestyrken, (tysk: *Verfügungstruppe*), som de senere Waffen-SS-divisjonene utviklet seg fra.

I 1941 kunngjorde SS-sjefen Heinrich Himmler at ytterligere Waffen-SS Verfügungstruppe enheter ville bli etablert med styrker bestående av andre nasjonaliteter enn tyske statsborgere. Med dette ønsket en å få et større tilfang av soldater fra de okkuperte landene. I første omgang ble det stilt krav til «arisk» bakgrunn, og hovedfokus ble rettet mot folk fra Skandinavia, Nederland og Flandern, men dette kravet gikk en snart bort fra.

## Referanser
Pikaljovo

**Pikalyovo** (russisk: Пикалёво) er en by i Leningrad oblast i Russland. Den ligger rundt 240&nbsp;km sørøst for St. Petersburg og 25&nbsp;km øst for Boksitogorsk. Byen hadde .

## Historie
Byen ligger på stedet til en bosetning kjent siden 1620. I 1906 ble jernbanestasjonen Pikaljovo på St. Petersburg&ndash;Vologda-banen åpnet. Den var oppkalt etter bonden Pikaljov, som hadde grunnlagt en khutor i nærheten. Den nåværende bosetningen Pikaljovo, som fikk navn etter jernbanestasjonen, ble grunnlagt i 1932 for å betjene en sementfabrikk. Pikaljovo fikk status som bymessig bosetning i 1947, og bystatus i 1954.

## Økonomi
Byens industri besto av en RusAl-fabrikk, som produserer natriumbikarbonat og kaliumhydrogenkarbonat, en sementfabrikk og et sagbruk.

## Referanser


## Eksterne lenker
*
Ola Lunde

**Ola Lunde** (født 6. mars 1958) er en norsk tidligere skiskytter. I sin aktive karriere ble han ofte kalt «nuller-Ola» fordi han var så god til å skyte.

Lunde jobber som ekspertkommentator i skiskyting for NRK. Han jobber også som lærer ved Trysil videregående skole, og er trener for skiskytterne på idrettslinja der. Han har tidligere også vært norsk landslagstrener i skiskyting. I 1990 tok han gull i stangskyting på landsskytterstevnet.

Lunde giftet seg med Siv Bråten 5. juli 1986.

## Referanser
Fylkesvei 693 (andre betydninger)

I Norge finnes **fylkesvei 693** i de følgende fylkene:

*Fylkesvei 693 (Nordland)
*Fylkesvei 693 (Rogaland)
*Fylkesvei 693 (Sogn og Fjordane)
*Fylkesvei 693 (Østfold)
Råk

En **råk** er en kraftig sprekk i isdekket over vann. Råken kan oppstå ved at isområdene driver fra hverandre eller presses sammen. I det førstnevnte tilfellet oppstår det et isfritt område som kan fryse til igjen og bli attraktivt for skøyteløpere, men også farlig å komme ut for. I det sistnevnte tilfellet skiller man mellom råker som presser isen oppover og former voller med ulik høyde, og råker hvor isflakene presses ned under overflaten.

Råker oppstår ofte på faste plasser i innsjøer og fjorder.

## Eksterne lenker
*